Neuvoston 25 päivänä lokakuuta 1996 vahvistama yhteinen kanta (EY) N:o 61/96 Euroopan parlamentin ja neuvoston asetuksen (EY) N:o .../96 antamiseksi tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 muuttamisesta



Virallinen lehti nro C 372 , 09/12/1996 s. 0001



Neuvoston 25 päivänä lokakuuta 1996 vahvistama YHTEINEN KANTA (EY) N:o 61/96 Euroopan parlamentin ja neuvoston asetuksen (EY) N:o . . ./96 antamiseksi tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 muuttamisesta (96/C 372/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 ja 94 artiklan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että 1) tuen myöntämisestä rautatie-, maantie- ja sisävesiliikenteeseen 4 päivänä kesäkuuta 1970 annetussa neuvoston asetuksessa (ETY) N:o 1107/70 (4) säädetään jäsenvaltioiden mahdollisuudesta kehittää yhdistettyjä kuljetuksia myöntämällä tukea infrastruktuureja, uudelleenlastauksessa tarvittavia kiinteitä ja liikkuvia laitteita sekä yhdistettyihin kuljetuksiin erityisesti mukautettua tai vain niissä käytettyä kalustoa koskeviin investointeihin taikka kolmansien valtioiden alueen kautta tapahtuvan yhteisön sisäisen yhdistettyjen kuljetusten palvelun käyttökustannuksia koskevaa tukea, 2) kasvaneiden liikkuvuutta koskevien vaatimusten ja tästä johtuvien ihmisille ja ympäristölle asetettujen vaatimusten ja rasitusten vuoksi sekä eri liikennemuotojen välillä nykyisin erittäin epätasaisesti jakaantuneet kustannukset huomioon ottaen olisi sallittava tuki ympäristöystävällisille liikennemuodoille, 3) nykyisessä liikennepolitiikassa ei ole vielä onnistuttu toteuttamaan käytännössä eri kuljetusmuotojen terveen kilpailun edellytyksiä, ja rautatieyhtiöissä ei ole vielä saavutettu rahoituksellista tasapainoa, 4) yhdistettyjen kuljetusten kehittymisestä voidaan todeta, että kyseisen kuljetustavan käyttöönottovaihe ei ole vielä päättynyt yhteisön kaikilla alueilla; tukijärjestelmän voimassaoloaikaa on siksi pidennettävä, 5) tästä syystä on aiheellista pitää voimassa nykyinen tukijärjestelmä 31 päivänä joulukuuta 1997; on tarpeen, että neuvosto päättää perustamissopimuksessa määrättyjen edellytysten perusteella myöhemmin sovellettavasta järjestelmästä tai tarvittaessa tämän tuen lopettamisen edellytyksistä; 6) mahdollisuus myöntää kolmansien valtioiden alueen kautta tapahtuvan yhteisön sisäisen kuljetuspalvelun käyttökustannuksia koskevaa tukea on säilytettävä vain Sveitsin sekä entisen Jugoslavian valtioiden osalta, 7) päätös 75/327/ETY (5), johon viitataan asetuksen (ETY) N:o 1107/70 4 artiklassa, on kumottu yhteisön rautateiden kehittämisestä 29 päivänä heinäkuuta 1991 annetun direktiivin 91/440/ETY (6) 13 artiklalla; tämän vuoksi on aiheellista poistaa kyseinen 4 artikla, 8) yhdistettyjä kuljetuksia varten sallitun tuen luokat ovat toimineet tyydyttävällä tavalla ja on siksi mahdollista yksinkertaistaa niiden valvontaa vapauttamalla ne perustamissopimuksen 93 artiklan 3 kohdassa määrätystä menettelystä, 9) jäsenvaltioiden liikenteen alalla myöntämää tukea koskevien sääntöjen laatiminen kuuluu yhteisön yksinomaiseen toimivaltaan ja sen tulee tapahtua asetuksen muodossa, ja 10) on siksi aiheellista muuttaa asetusta (ETY) N:o 1107/70, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1107/70 seuraavasti: 1) Muutetaan 3 artiklan 1 kohdan e alakohtaa seuraavasti: - korvataan ensimmäisessä ja kolmannessa alakohdassa päivämäärä 31 päivänä joulukuuta 1995 päivämäärällä 31 päivänä joulukuuta 1997, - poistetaan ensimmäisen alakohdan neljännestä luetelmakohdasta sana "Itävallan". 2) Poistetaan 4 artikla. 3) Korvataan 5 artiklan 2 kohta seuraavalla tekstillä: "2. Edellä olevan 3 artiklan 1 kohdan e alakohdassa tarkoitettu tuki vapautetaan perustamissopimuksen 93 artiklan 3 kohdassa määrätystä menettelystä; tuesta on ilmoitettava komissiolle kunkin vuoden alussa arviona ja tilikauden päätyttyä tilintarkastuskertomuksessa.". 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asestus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä . . . Neuvoston puolesta Puheenjohtaja (1) EYVL N:o C 253, 29.9.1995, s. 22 (2) EYVL N:o C 39, 12.2.1996, s. 102 (3) Euroopan parlamentin lausunto annettu 29 päivänä tammikuuta 1996 (EYVL N:o C 78, 18.3.1996, s. 25), neuvoston yhteinen kanta vahvistettu 25 päivänä lokakuuta 1996 (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä). (4) EYVL N:o L 130, 15.6.1970, s. 1, asetus sellaisena, kuin se on viimeksi muutettuna asetuksella (ETY) N:o 3578/92 (EYVL N:o L 364, 12.12.1992, s. 11). (5) Rautatieyritysten tilanteen parantamisesta sekä rautatieyritysten ja valtion välisiä taloudellisia suhteita koskevien sääntöjen yhdenmukaistamisesta 20 päivänä toukokuuta 1975 tehty neuvoston päätös 75/327/ETY (EYVL N:o L 152, 12.6.1975, s. 3). (6) EYVL N:o L 237, 24.8.1991, s. 25 NEUVOSTON PERUSTELUT I. JOHDANTO Komissio toimitti 19 päivänä heinäkuuta 1995 neuvostolle EY:n perustamissopimuksen 75 ja 94 artiklaan perustuvan ehdotuksen asetukseksi tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 muuttamisesta (1). Euroopan parlamentti antoi lausuntonsa tästä ehdotuksesta 29 päivänä helmikuuta 1996 (2) ja talous- ja sosiaalikomitea antoi lausuntonsa 23 päivänä marraskuuta 1995 (3). Komissio toimitti Euroopan parlamentin lausunnon pohjalta muutetun ehdotuksen neuvostolle 17 päivänä heinäkuuta 1996 (4). Neuvosto vahvisti yhteisen kantansa EY:n perustamissopimuksen 189 c artiklan mukaisesti 25 päivänä lokakuuta 1996. II. EHDOTUKSEN TAVOITE Komission muutetun ehdotuksen, johon sisältyy kaksi Euroopan parlamentin ehdottamista kuudesta tarkistuksesta, tavoitteena on ensisijaisesti jatkaa kahdella vuodella (1996 ja 1997) nykyistä, yhdistetyille kuljetuksille väliaikaisesti myönnettyjen tukien järjestelmää, josta säädetään tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 muuttamisesta 7 päivänä joulukuuta 1992 annetun neuvoston asetuksen (ETY) N:o 3578/92 (5) ja joka on voimassa 31 päivään joulukuuta 1995 asti. Ehdotukseen sisältyy lisäksi kolme muutosta asetukseen (ETY) N:o 1107/70. Komissio katsoo, että asianmukaisen kilpailun palauttamiseksi kuljetusmuotojen välille on tarpeen edelleenkin sallia yhdistetyille kuljetuksille myönnettävät tuet, koska infrastruktuureihin liittyvien ulkoisten kustannusten epätasainen jakautuminen eri kuljetusmuotojen kesken ja ulkoisten kustannusten riittämätön huomioonottaminen vaikuttavat kielteisesti rautatie- ja sisävesikuljetuksiin ja näin ollen yhdistettyihin kuljetuksiin. III. NEUVOSTON YHTEISEN KANNAN ERITTELY Neuvoston vahvistama yhteinen kanta vastaa komission muutettua ehdotusta. 1. Nykyisen järjestelmän jatkaminen (1 artiklan 1 kohdan ensimmäinen luetelmakohta) Neuvoston yhteisessä kannassa säädetään nykyisen, asetuksessa (ETY) N:o 3578/92 säädetyn järjestelmän jatkamisesta 31 päivään joulukuuta 1997 asti. Jäsenvaltiot voivat siis jatkaa yhdistettyjen kuljetusten kehittämistä myöntämällä tukia: - infrastruktuuriin tehtäviin investointeihin, - siirtokuormaukseen tarvittaviin kiinteisiin tai siirrettäviin laitteisiin tehtäviin investointeihin, - yhdistettyihin kuljetuksiin erityisesti mukautettuun ja vain yhdistetyissä kuljetuksissa käytettävään kuljetuskalustoon tehtäviin investointeihin, - tiettyjen kolmansien maiden kautta tapahtuvan yhdistetyn kuljetustoiminnan käyttökustannuksiin. 2. Itävallan kautta tapahtuva yhdistetty kuljetustoiminta (1 artiklan 1 kohdan toinen luetelmakohta) Koska Itävalta ei ole enää 1 päivän tammikuuta 1995 jälkeen komansiin maihin kuuluva kauttakulkumaa vaan Euroopan unionin jäsenvaltio, neuvoston yhteisessä kannassa säädetään, että kolmannen maan kautta tapahtuvan yhdistetyn kuljetustoiminnan käyttökustannuksiin myönnettävien tukien soveltaminen rajoitetaan yksinomaan Sveitsin kautta tapahtuvaan kuljetustoimintaan (ottaen huomioon yhteisön ja Sveitsin kauttakulkusopimus, jonka liitännäistoimenpiteisiin kuuluu mahdollisuus tällaisiin tukiin) sekä entisen Jugoslavian valtioiden kautta tapahtuvaan kuljetustoimintaan (ottaen huomioon Kreikan maantieteellinen erityisasama). 3. Asetuksen (ETY) N:o 1107/70 4 artiklan poistaminen (1 artiklan 2 kohta) Direktiivin 91/440/ETY (6) 13 artiklalla kumottiin päätös 75/327/ETY (7) 1 päivästä tammikuuta 1993 alkaen. Koska asetuksen (ETY) N:o 1107/70 4 artiklassa viitataan kumottuun päätökseen, neuvoston yhteisessä kannassa säädetään kyseisen 4 artiklan poistamisesta. 4. Tukien valvonta (1 artiklan 3 kohta) Neuvoston yhteisessä kannassa säädetään, että asetuksen (ETY) N:o 1107/70 3 artiklan 1 kohdan e alakohdassa tarkoitettujen tukiluokkien valvontaa yksinkertaistetaan vapauttamalla ne perustamissopimuksen 93 artiklan 3 kohdassa määrätystä menettelystä. Näistä tuista on ilmoitettava komissiolle kunkin vuoden alussa tehtävänä arviona ja tilikauden päätyttyä tilintarkastuskertomuksessa. IV. EUROOPAN PARLAMENTIN TARKISTUKSET 1. Komission mukaan ottamat ja neuvoston hyväksymät Euroopan parlamentin tarkistukset Neuvosto noudatti komission ehdotusta ja hyväksyi sisällöltään, vaikkakaan ei sanamuodoltaan, seuraavat Euroopan parlamentin tarkistukset: - johdanto-osan toiseen kappaleeseen tarkistuksen 1, jonka tarkoituksena on lisätä asetukseen ympäristön huomioon ottavien liikennemuotojen tukemisen välttämättömyyttä korostava uusi johdanto-osan kappale, - johdanto-osan kolmanteen kappaleeseen tarkistuksen 2, jonka tarkoituksena on lisätä asetukseen nykyisen tukijärjestelmän säilyttämistä perusteleva uusi johdanto-osan kappale, koska edellytyksiä liikennemuotojen väliselle terveelle kilpailulle ei ole vielä toteutettu yhteisessä liikennepolitiikassa ja koska rautatieyritysten talouden tasapainoa ei ole vielä saavutettu. 2. Euroopan parlamentin tarkistukset, joita komissio ei ottanut mukaan eikä neuvosto hyväksynyt Neuvosto ei hyväksynyt: - tarkistusta 3, jonka tarkoituksena on lisätä asetukseen johdanto-osan kappale, jossa säädetään mahdollisuudesta myöntää kolmansien maiden lisäksi myös jäsenvaltioille tukia yhdistetyn kuljetustoiminnan käyttökustannuksiin ja jossa korostetaan tarvetta luoda uusi, yhteisön vuoristoseutujen kautta tapahtuvien yhdistettyjen kuljetusten käsite, ja - takistusta 4, jonka tarkoituksena on lisätä asetukseen johdanto-osan kappale, jossa otetaan huomioon tarve kiinnittää erityistä huomiota yhteisön uusille jäsenvaltioille eli Itävallalle, Suomelle ja Ruotsille myönnettäviin yhdistettyjen kuljetusten tukiin. Komission ilmoitettua, että se suorittaa parhaillaan asetuksen (ETY) N:o 1107/70 uudelleen muotoilua, neuvosto totesi, että tarkistuksissa 3 ja 4 tarkoitettujen kaltaiset toimenpiteet sopivat paremmin asetuksen yleiseen tarkistamiseen kuin tämänhetkiseen muutokseen, joka kohdistuu pikemminkin asiasisältöön. Neuvosto totesi kuitenkin olevansa valmis tarkastelemaan ehdutuksia, joita komissio sille asiasta mahdollisesti esittää. Neuvosto ei myöskään hyväksynyt tarkistuksia 5 ja 6, joiden tarkoituksena on lisätä asetukseen asetuksen (ETY) N:o 1107/70 4 artiklan säilyttävä johdanto-osan kappale ja säännös, kun taas yhteisen kannan 1 artiklan 2 kohdassa se on komission ehdotuksen mukaisesti tarkoitus poistaa. Kuten III kohdan 3 alakohdassa todetaan, kyseessä olevan 4 artiklan soveltaminen päättyi 1 päivänä tammikuuta 1993. Siinä tapauksessa, että komissio harkitsisi uudelleen entisessä 4 artiklassa säädettyjä toimenpiteitä asetuksen (ETY) N:o 1107/70 edellä tarkoitetun uudelleenmuotoilun yhteydessä, neuvosto toteaa olevansa valmis tarkastelemaan asiasta mahdollisesti esitettäviä ehdotuksia. (1) EYVL N:o C 253, 29.9.1995, s. 22 (2) EYVL N:o C 78, 18.3.1996, s. 25 (3) EYVL N:o C 39, 12.2.1996, s. 100 (4) EYVL N:o C 273, 19.9.1996, s. 9 (5) EYVL N:o L 364, 12.12.1992, s. 11 (6) Neuvoston direktiivi, annettu 29 päivänä heinäkuuta 1991, yhteisön rautateiden kehittämisestä (EYVL N:o L 237, 24.8.1991, s. 25). (7) Neuvoston päätös, annettu 20 päivänä toukokuuta 1975, rautatieyritysten tiulanteen parantamisesta sekä tällaisten yritysten ja valtioiden välisiä rahoitussuhteita koskevien sääntöjen yhdenmukaistamisesta (EYVL N:o L 152, 12.6.1975, s. 3).